**«NEΟΕΛΛΗΝΙΚΗ ΓΛΩΣΣΑ»**

**Α΄ΓΥΜΝΑΣΙΟΥ**

* **Μένουμε σπίτι αλλά…. δεν χαλαρώνουμε !!!**

**ΕΠΑΝΑΛΗΠΤΙΚΕΣ ΑΣΚΗΣΕΙΣ**

**Να μετατρέψεις τις ακόλουθες προτάσεις σε επαυξημένες προσθέτοντας όσους προσδιορισμούς μπορείς:**

* Εμφανίστηκε ο διευθυντής.
* Η Μαρία είναι λυπημένη.
* Θα έρθεις;
* Τα λαχανικά είναι θρεπτικά.
* Ο καθένας μόνος του!
* Πρόσεχε!
* Σήμερα πραγματοποιείται συγκέντρωση.
* Θα βάψω το δωμάτιο.
* Θα λείπω.
* Ίσως είναι αργά.
* Ο Νικόλας αγόρασε ένα μηχανάκι.
* Η Μελίνα μου έκανε δώρο.

**Να βρεις τους κύριους όρους των προτάσεων και να τις χαρακτηρίσεις ως προς τα συστατικά (απλές, ελλειπτικές, επαυξημένες):**

* Οι αθλητές έφτασαν στο στάδιο για προπόνηση.
* Μπορείς να με συνοδεύσεις στην εκδήλωση απόψε το βράδυ;
* Δεν θέλω.
* Ο Σωκράτης με προσκάλεσε στο πάρτι των γενεθλίων του.
* Πρόσεχε!
* Τα θέματα των εξετάσεων ήταν δύσκολα;
* Μ΄ έδιωξαν.
* Είναι δημοφιλής.
* Η οικογένεια του έχει ένα εξοχικό στη Πάρο.
* Χθες το μεσημέρι επισκεφθήκαμε μια γραφική ταβέρνα στο μαγευτικό Πήλιο.
* Η στάση του μου προκάλεσε έκρηξη συναισθημάτων.
* Το φαγητό του συγκεκριμένου σεφ ήταν ανώτερης γευστικής ποιότητας.

**Στις παρακάτω φράσεις/προτάσεις να εντοπίσετε και να σχολιάσετε τους προσδιορισμούς:**

* Σήμερα λείπει ο Γεωργιάδης, ο καθηγητής Χημείας.
* Τα μάτια της Ελένης είναι φοβισμένα.
* Σε λίγο αντικρύσαμε τον Όλυμπο, το πιο ψηλό βουνό της Ελλάδας.
* Από τον αφρό της θάλασσας βγήκε η θεά της ομορφιάς, η Αφροδίτη.
* Οι επιστήμονες έχουν ένα δυνατό όπλο, τη σκέψη.
* Οι στρατιώτες είναι φρουροί της πατρίδας.
* Η νίκη των Ελλήνων απέναντι στον εχθρό ενίσχυσε το αίσθημα του πατριωτισμού.
* Τον βασάνιζε ο φόβος της αποτυχίας.
* Το κλάμα του μωρού σήκωσε στο πόδι την πολυκατοικία.
* Χάθηκε το πορτοφόλι της γιαγιάς.
* Ήρθε και ο άλλος αδελφός μου, ο Πέτρος.
* Ο Ηρόδοτος, ο πατέρας της ιστορίας.
* Ο αδερφός της Μαρίας πήγε στρατιώτης.
* Ο εθνικός μας ποιητής, ο Διονύσιος Σολωμός.
* Ο Σωτήρης, ο απουσιολόγος, δεν ήρθε σήμερα.
* Βγήκε η απόφαση του δικαστηρίου.
* Παντρεύτηκε η Σοφία, η δασκάλα.
* Ο Ιωάννης Καποδίστριας, ο κυβερνήτης της Ελλάδας, γεννήθηκε στην Κέρκυρα.
* Το γέλιο του μωρού μας έφτιαξε τη διάθεση.
* Η ναυμαχία της Σαλαμίνας έγινε το 480 π.Χ.

**Στα παρακάτω ρήματα να βρείτε τη διάθεση και τη φωνή:**

* Η βροχή πότισε τα χωράφια.
* Η μητέρα κουρεύτηκε στο κομμωτήριο της γειτονιάς.
* Κάνε ησυχία! Το μωρό κοιμάται.
* Η πολυκατοικία γκρεμίστηκε από τον σεισμό.
* Κάθε πρωί σηκώνομαι στις επτά και ετοιμάζομαι για το σχολείο.
* Ο πατέρας εργάζεται σκληρά στην καπνοβιομηχανία.
* Στεναχωρήθηκα πολύ που έσπασε το αγαπημένο βάζο της μητέρας.
* Τα χιόνια στα βουνά ακόμα δεν έλιωσαν.
* Από πού αγόρασες το λάδι;
* Η Μαρία ετοιμάζεται για την σχολική γιορτή της ερχόμενης εβδομάδας.
* Παραδέχτηκε σε όλους ότι την αγαπάει.
* Ο παππούς καθόταν πάντα στην ίδια θέση.
* Το μωρό κλαίει γιατί μάλλον πεινάει.
* Η σοφίτα καταστράφηκε εντελώς από την πυρκαγιά.
* Δεν ενδιαφέρεσαι για κανέναν και τίποτα!
* Η Μίνα χορεύει εξαιρετικά, αλλά τραγουδάει μέτρια.
* Ο υδραυλικός επισκεύασε τη βρύση πολύ γρήγορα.
* Καταδικάστηκε σε ισόβια κάθειρξη.
* Ο ακροβάτης ξετρέλανε το κοινό με το νούμερο του.